ΔΥΟ ΜΕΤΑΛΛΙΑ ΣΤΟΥΣ ΑΝΑΠΤΥΞΙΑΚΟΥΣ ΑΓΩΝΕΣ ΑΝΩΜΑΛΟΥ ΔΡΟΜΟΥ ΚΕΝΤΡΙΚΗΣ ΜΑΚΕΔΟΝΙΑΣ

Αργυρό μετάλλιο η ΑΛΕΞΑΝΔΡΑ ΚΑΛΑΜΑΡΑ, χάλκινο μετάλλιο ο ΜΙΧΑΛΗΣ ΑΔΑΜ!

Άλλα δυο μετάλλια χάρισαν οι δρόμοι αντοχής στον ΟΦΚΑ ΣΕΡΡΕΣ! Αυτή τη φορά στους Αναπτυξιακούς Αγώνες Ανωμάλου Δρόμου Κεντρικής Μακεδονίας, που διεξήχθησαν στη Θεσσαλονίκη την Κυριακή 26/1/2020, με τη συμμετοχή πολλών συλλόγων της Κεντρικής Μακεδονίας.
Η ΑΛΕΞΑΝΔΡΑ ΚΑΛΑΜΑΡΑ, κατέκτησε την 2η θέση και το ασημένιο μετάλλιο στα 3000 μ Κ18, πιστοποιώντας την εξαιρετική της κατάσταση ενώ ο ΜΙΧΑΛΗΣ ΑΔΑΜ, ξεχώρισε και στον δεύτερο αγώνα του σε ανώμαλο έδαφος, κατακτώντας την 3η θέση και το χάλκινο μετάλλιο στα 1500 μ Κ14, το οποίο μάλιστα παρέλαβε από τα χέρια του Αντιπρόεδρου του ΣΕΓΑΣ Βασίλη Σεβαστή.
Στους ίδιους αγώνες ο ΚΩΣΤΑΣ ΧΑΒΑΛΕΣ διακρίθηκε καταλαμβάνοντας την 8η θέση στα 3500 μ Κ18.
Οι αγώνες Ανωμάλου δρόμου θεωρούνται αγώνες υψηλού συναγωνισμού σε κάθε κατηγορία, αφού συμμετέχουν σε αυτούς όλοι οι αθλητές/τριες των δρόμων αντοχής, ανεξάρτητα από την απόσταση που εξειδικεύονται. Το γεγονός αυτό κάνει την επιτυχία των αθλητών ακόμη πιο σημαντική.
Συγχαρητήρια στα τρία παιδιά του ΟΦΚΑ ΣΕΡΡΕΣ, που άφησαν πολλές υποσχέσεις για το μέλλον και ιδιαίτερα στον αρχιτέκτονα προπονητή τους Σαρηβασιλείου Μπάμπη